Дала белдемі — Қазақстан Энциклопедиясы
"Дала белдемі — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TITLE: Дала белдемі — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=5000
META: "Дала белдемі — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TOTAL WORDS: 233
TEXT: Қазақстан Энциклопедиясы Дала белдемі – құрлықтардың қоңыржай және субтропиктік белдеулерін қамтитын табиғи географиялық белдем. Климаты құрғақ континенттік. жауын-шашын мен ылғалдылығы әр жылда өзгеріп отырады. Жаз айлары барлық жерде дерлік ыстық, қатты желдер жиі соғады және қуаңшылық болып тұрады. Қоңыржай белдеудегі дала белдемінің қыс айларындағы орташа жылдық температурасы 0°стан төмен және тұрақты қар жамылғысы болады. Субтропиктік белдеудегі дала белдемінің қысы жылы, қарсыз. Ауа температурасы 5°стан жоғары. Батыс Қазақстан облысы. ISBN 9965-607-02-8 Жер беті ағын суының мөлшері шамалы, құрғақ маусымдарда кеуіп қалады. Өсімдік жамылғысы қуаңшылық пен суыққа төзімді шөптесіндерден тұрады. Олар негізінен шымда өсетін астық тұқымдастары мен еркек шөп, атқонақ, арпабас, қау, бетеге, сасыр, селеу, боз бұталы өсімдіктерден тұрады. жауын-шашын жеткіліксіз жерлерде жусан, сораң шөптер мен эфемерлер, өзен аңғарларында тоғайлы орман, саз жерлер мен көлдердің жағасында қияқ, қамыс, бидайық, ши секілді өсімдіктер өседі. Дала белдемінің топырағы құнарлы. Қоңыржай белдеуге қара топырақ, қызыл қоңыр және қоңыр топырақ, ал субтропиктік белдеуге қоңыр, сұр қоңыр топырақ тән. Таулардағы дала белдемі биіктік белдеулілікке тәуелді. Қоңыржай белдеудегі дала белдемінің басым көпшілігі жыртылған, субтропиктік белдеуі, негізінен, суғармалы егіншілік және жайылымдық мал шаруашылығына пайдаланылады. Дала белдемі Қазақстанда Каспий маңы ойпатынан Алтай тауларына дейін 2200 кмге созылып жатыр, ені 40 – 140 кмден 600 кмге дейін жетеді. Жалпы аумағы 77 млн. га, яғни республика жерінің 29%-ын қамтиды. “Қазақстан”: Ұлттық энцклопедия/Бас редактор Ә. Нысанбаев – Алматы “Қазақ энциклопедиясы” Бас редакциясы, 1998 ISBN 5-89800-123-9 } }}} } }}} | Бұл үлгі мақалаларды автоматты түрде қосады
